“ศบค.” พบหญิงตั้งครรภ์-ลูกชาย กลับจาก “ปากีสถาน” ติดเชื้อ “โควิดสายพันธุ์อินเดีย”
“ศบค.” พบหญิงตั้งครรภ์-ลูกชาย กลับจาก “ปากีสถาน” ติดเชื้อ “โควิดสายพันธุ์อินเดีย”
10 พ.ค. 2564

พญ.อภิสมัย ศรีรังสรรค์ ผู้ช่วยโฆษกศูนย์บริหารสถานการณ์โควิด-19 (ศบค.) เปิดเผยว่า จากรายงานพบผู้ที่เดินทางมาจากปากีสถานติดเชื้อโควิด-19 สายพันธุ์อินเดีย 2 รายแรกของไทย โดยกรมควบคุมโรค ระบุผู้ติดเชื้อเป็นหญิงไทย 1 ราย อายุ 42 ปี (ตั้งครรภ์ 25 สัปดาห์) เดินทางพร้อมบุตรชาย 3 คนจากปากีสถานกลับมาไทยโดยแวะพักเครื่องที่ดูไบ ตั้งแต่วันที่ 24 เม.ย.
โดยผู้ติดเชื้อรายดังกล่าวเดินทางมาตามระบบ จึงเข้าสถานกักตัวใน State Quarantine โดยพักอยู่กับบุตรชายวัย 4 ปี ส่วนบุตรชายอายุ 6 ปี และ 8 ปี อยู่อีกห้อง ซึ่งในวันที่ 26 เม.ย.ทำการตรวจหาเชื้อโควิด-19 ครั้งที่ 1 ผลออกมาว่าหญิงรายนี้และบุตรชายอายุ 4 ปีเป็นบวก ส่วนบุตรชายอีก 2 คนผลเป็นลบ